Som Pozorovateľ,
váš sprievodca všetkými realitami.
A dnes budeme svedkami naplnenia
obrovského proroctva.
V tomto starovekom chráme je uložené posledné semeno Drez-Laru.
Podľa legendy sa semeno vynorí z posvätnej pôdy
a dovedie vesmír do nádhernej novej doby.
Avšak nie bez pomoci jedného z najstatočnejších hrdinov.
Inšpirujúceho šampióna, ktorý je známy po celom kozme.
On je ten vyvolený.
Hovorí si...
Groot.
Nik nevie, aké nebezpečenstvá ukrýva chrám pre Groota.
Musí kráčať opatrne, lebo aj jeden nesprávny krok...
Nie, bacha!
Počkať. Robíš to naschvál?
Ešte nikdy som nevidel, aby niekto spustil doslova každú pascu.
Ako... Teda, je to vlastne celkom pôsobivé.
Bez ujmy prešiel každou prekážkou.
To neznie dobre.
Bisťu! Dobre, to je láva.
Čas rozhoduje. Semeno je vo vážnom nebezpečenstve.
Groot musí... Groot! Nie.
Semeno je tým smerom!
Tým smerom!
Tuším našiel starovekú maľbu.
Groot musí vedieť, že sa v nej skrývajú tajomstvá,
ktoré ho dovedú na najbezpečnejšiu cestu...
- Ja som Groot. - Nepokresli ju!
Kam... Kam to ide?
Nuž, aspoň prestal znehodnocovať vzácny arte...
Beriem späť, toto je horšie.
A teraz, keď si uľavil, musí pokračovať v misii.
Najväčšiu nádej galaxie delia len minúty
od toho, aby zhorela v plameňoch a...
Môže ma vidieť?
Nie, som bytosť piatej dimenzie.
Prepáčte, on sa len trochu predvádza.
Ale nastal čas.
Osud vesmíru... Čo to stváraš? Driemeš?
Nemôžeš driemať.
Si na sklonku naplnenia odvekého proroctva
a ty ho necháš roztopiť sa, lebo si unavenko?
To nie je možné. Božské lúče svetla?
Klasika.
Dobre. Ovládaj svoje nadšenie.
Proroctvo sa napĺňa. Blíži sa.
Nebojácne kráča naproti nebezpečenstvu, ide po semeno
a čoskoro prinesie mier a radosť pre celý vesmír...
Guľôčka?
Chcel si iba tú guľôčku? Koľko môže stáť? Štvrť jednotky?
Groot, musíš sa sústrediť... Nie!
Nie, je po tom! Tento vesmír je odsúdený na zánik!
Ja som Groot.
Prepáč, maličký. Si v tom sám.
Som Pozorovateľ, ale na toto sa nedokážem pozerať.
Nie. Nie, nie.
Toto nie je možné. Proroctvo bolo veľmi jasné.
Vraj to semeno,
malá nádoba plná potenciálu, malo vyklíčiť z tohto miesta.
Šíriť mier a radosť cez...
A to semeno...
je vlastne metafora, však?
Dobre. To mám za to, že som si poriadne nenaštudoval proroctvo.
Tak do toho, ty malé semienko.
Určite budeme na teba pyšní.
Ako to stále robí?
Preklad titulkov: Peter Sirovec